b'\n_START_ARTICLE_\nBlair Jones\n_START_SECTION_\nPelaajaura\n_START_PARAGRAPH_\nJones pelasi junioriuransa WHL-liigan Red Deer Rebelsiss\xc3\xa4 ja Moose Jaw Warriorsissa. Tampa Bay Lightning varasi h\xc3\xa4net vuoden 2005 NHL:n varaustilaisuudessa vuorolla 102. Kaudeksi 2006\xe2\x80\x932007 Jones siirtyi Tampa Bayhin ja pelasi tulokaskaudellaan 20 ottelua NHL:ss\xc3\xa4 ja 45 ottelua AHL-farmiseurassa Springfield Falconsissa. Kauden 2007\xe2\x80\x932008 h\xc3\xa4n vietti miltei kokonaan farmijoukkueessa, t\xc3\xa4ll\xc3\xa4 kertaa Norfolk Admiralsissa. Kaudella 2008\xe2\x80\x932009 Jonesille ei riitt\xc3\xa4nyt peliaikaa Tampan Bayn kokoonpanossa ollenkaan._NEWLINE_Jones pelasi Tampa Bayn organisaatiossa viiden kauden ajan saaden peliaikaa NHL:ss\xc3\xa4 vain 78 ottelun verran. Kaudella 2011\xe2\x80\x932012 Jones viimein vakiinnutti paikkansa Tampa Bayn edustuksessa, mutta h\xc3\xa4net myytiin tammikuussa Calgary Flamesiin vaihdossa Brendan Mikkelsoniin.'